stanford-oval/wikipedia huggingface dataset:
Saaristoruokaa

| Saaristoruokaa |
| --- | --- |
Kestoaika:  30 minuuttia
Pääosissa:  Harri Syrjänen
Alkuperämaa:   Suomi
Verkko:  MTV3
Esitetty:  15. huhtikuuta 2014 – 30. kesäkuuta 2015
Tuotantokausia:  2
Jaksoja:  20
Tuotanto
Tuotantoyhtiö(t):  Intervisio Oy
Saaristoruokaa on ruokaohjelma, jossa Harri Syrjänen kiertää Suomen rannikkoseutuja tutustuen paikallisiin saaristolaisruokiin ja valmistaa ruokaa sen aineksista.
Ensimmäinen tuotantokausi

Ensimmäinen tuotantokausi alkoi MTV3-kanavalla 15. huhtikuuta 2014.
| Jakso | Nimi | Ensiesitys |
| --- | --- | --- |
| 1. | Nauta | 15. huhtikuuta 2014 |
| 2. | Saaristolaisleipä | 22. huhtikuuta 2014 |
| 3. | Lammas | 29. huhtikuuta 2014 |
| 4. | Possu | 6. toukokuuta 2014 |
| 5. | Hauki | 13. toukokuuta 2014 |
| 6. | Peruna | 20. toukokuuta 2014 |
| 7. | Parsa | 27. toukokuuta 2014 |
| 8. | Savukala | 3. kesäkuuta 2014 |
| 9. | Kana | 10. kesäkuuta 2014 |
| 10. | Silakka | 17. kesäkuuta 2014 |
Toinen tuotantokausi

Toinen tuotantokausi alkoi 21. huhtikuuta 2015.
| Jakso | Nimi | Ensiesitys |
| --- | --- | --- |
| 1. | Ahvenanmaan possua | 21. huhtikuuta 2015 |
| 2. | Kustavin haukea | 28. huhtikuuta 2015 |
| 3. | Villiyrttejä Porvoosta | 5. toukokuuta 2015 |
| 4. | Oolannin omenamehua | 19. toukokuuta 2015 |
| 5. | Svartholman saaristopizza | 26. toukokuuta 2015 |
| 6. | Taivassalon yrtit | 2. kesäkuuta 2015 |
| 7. | Olutta Ahvenanmaalta | 9. kesäkuuta 2015 |
| 8. | Kotkan potka | 16. kesäkuuta 2015 |
| 9. | Naantalin herkut | 23. kesäkuuta 2015 |
| 10. | Kaunissaaren kalaa | 30. kesäkuuta 2015 |
Saarijärvi (Juuka)

| Saarijärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Juuka
Koordinaatit:  63°06′25″N, 29°04′14″E
Vesistöalue ja valuma-alueen tietoja
Päävesistöalue:  Vuoksen vesistö (04)
Laskujoki:  Myllypuro
Järvinumero:  04.763.1.004
Mittaustietoja
Pinnankorkeus:  211 m 
Rantaviiva:  13,57 km 
Pinta-ala:  2,53 km² 
Tilavuus:  0,0108 km³ 
Keskisyvyys:  4,3 m 
Suurin syvyys:  12,5 m 
Saaria:  7
 fiSaarijärvi 
Saarijärvi on ylänköjärvi Petrovaaran kylässä Juuassa Pohjois-Karjalan luoteisosassa. Sen pinta-ala on 2,5 neliökilometriä. Etäisyys Joensuusta on 65 kilometriä pohjoisluoteeseen.
Maantiede

Saarijärven pituus kaakosta luoteeseen on 3,6 kilometriä. Suurin leveys on järven keskiosan noin 900 metriä. Verraten suoraa rantaviivaa rikkoo itärannan haarautuva Sulkuniemi, jonka pohjoispuolella sijaitsee Timonlahti. Sulkuniemen vastarannalla sijaitsee loivapiirteinen Vinnurinniemi. Järven eteläosan ainoa nimetty niemi on kaakkoisrannan Saariniemi. Puolet Saarijärvestä on enintään kolme metriä syvä. Syvintä on järven keskiosassa.
Saarijärven saariluku on seitsemän. Saarista kolme on alle aarin laajuisia luotoja. Laajin saari on noin puolen hehtaarin kokoinen Niemisaari aivan Saariniemen pohjoispuolella. Sen luoteispuolella sijaitsee Mustasaari. Timonlahden suulla sijaitsee Sulkusaari. Saarijärven rannoilla on metsä- ja suomaan ohella peltotilkkuja. Pientaloja on varsin paljon. Länsirannan Kurkisuon ja Mutkasensuon kohdalla on varsin luonnontilaista.
Saarijärven luusua sijaitsee järven eteläisimmän osan Myllylahden perukassa, josta alkaa etelään virtaava Myllypuro, joka päätyy Kuusijärveen (180,5 metriä mpy).
Saarijärven vesitilavuus on 10 825 000 kuutiometriä.
Saarijärvi (04.763.1.004) kuuluu Kuusjoen valuma-alueeseen (04.763), joka on kolmannen jakovaiheen vesistö Vuoksen vesistössä (04). Toinen jakovaihe on Kajoonjärven valuma-alue (04.76) ja ensimmäinen on Juojärven reitin valuma-alue (04.7). Saarijärvi on Kuusjoen valuma-alueen laajin vakavesi, toiseksi laajin on noin 70-hehtaarinen Kuusjärvi. Alueeseen kuuluu myös Kakaranlampi ja Iso Oijelampi sekä useita alle hehtaarin laajuisia metsälampia.
Juuan Saarijärvi on yhdeksänneksi laajin Suomen yli kahdestasadasta Saarijärvestä. Juuassa on myös toinen Saarijärvi (04.414.1.018), se sijaitsee lähellä Pielistä noin 22 kilometriä Petrovaaran Saarijärveltä itään.
Saarijärvi (Lohja)

| Saarijärvi |
| --- | --- |
Valtiot:  Suomi 
Paikkakunta:  Lohja, Karkkila
Koordinaatit:  60°35′07″N, 23°59′10″E
Järvinumero:  23.063.1.009
Mittaustietoja
Pinnankorkeus:  117,1 m 
Rantaviiva:  16,3 km 
Pinta-ala:  1,44 km² 
Tilavuus:  0,0047 km³ 
Keskisyvyys:  3,2 m 
Suurin syvyys:  13,5 m 
 fiSaarijärvi 
Saarijärvi on humuspitoinen järvi Lohjan pohjoisosassa luoteisella Uudellamaalla. Sen pinta-ala on 1,4 neliökilometriä. Etäisyys Lohjan keskustasta on 37 kilometriä pohjoiseen.
Maantiede

Saarijärven pituus lännestä itään on noin kaksi kilometriä. Järven rannat mutkittelevat voimakkaasti, joten niemiä, lahtia ja poukamia on runsaasti. Muodokkuutta lisää koilliseen työntyvä lahti, josta muutama hehtaari sijaitsee Karkkilan alueella. Saarijärven rannoilla on pientaloja.
Saarijärvessä on kuusitoista saarta ja luotoa, jotka kaikki ovat alle hehtaarin laajuisia. Suurin saari on Palosaari järven länsiosassa.
Saarijärven syvin kohta, 13,5 metriä, sijaitsee altaan keskiosassa. Järven koillisosan lahdessa on kymmenen metrin syvänne.
Saarijärveen virtaa laskuoja luoteesta Salovedestä, Saarijärvestä virtaa Tammenoja itään Jäljänjärveen. Saloveden korkeustaso on vain 0,2 metriä Saarijärveä ylempi, ja Jäljänjärven 1,1 metriä Saarijärveä alempi.
Saarijärven ekologinen tila on hyvä, järven kuormitus on arvioitu vähäiseksi. Saarijärven tilavuus on 4,69 miljoonaa kuutiometriä.
Saarijärvi (23.063.1.009) kuuluu Tarkeelanjärven alueeseen (23.063), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Saarijärvi on Tarkeelanjärven alueen toiseksi laajin järvi ja Karjaanjoen vesistön luoteisia vakavesiä.
Lohjan Saarijärvi on kolmanneksitoista laajin Suomen yli kahdestasadasta Saarijärvestä.
SLF (taajuusalue)

ITU:n määrittelemät radiotaajuusalueet
SLF-taajuusalue (SLF < engl. Super low frequency) on Kansainvälisen televiestintäliiton (ITU) termi radiotaajuusalueelle 30–300 Hz (aallonpituus 1 000–10 000 km). SLF-alue on ITU:n ELF-alueen (0,03–300 Hz) alialue.
Tämä taajuusalue sisältää verkkovirran taajuudet (50 Hz ja 60 Hz), joskaan verkkovirrassa kyse ei ole radioaalloista, vaikkakin sähköjohdot jossain määrin emittoinevat 50/60 Hz:n sähkömagneettisia aaltoja ympärilleen.
Hyödyntäminen

Siinä missä koko ELF-alueen radioaallot, myös SLF-alueen radioaallot ovat käyttökelpoisia rannalta sukellusveneelle viestittelyyn. SLF-lähetinantenni on ELF-alueen alialueiden antenneista pienin – kuitenkin kilometrejä, mutta sillä ei ole yhtä hyvä tunkeuma veteen kuin muilla - matalampitaajuisilla - ELF-alueiden radioaalloilla. ITU onkin määritellyt alueen sukellusveneille viestitsemiseen.
Aiheesta muualla

Wikikirjastossa on aihe: Wikikirjasto: Radiotaajuuskirja
Radio
| --- | --- |
ITU-radiotaajuusalueet:   ELF  SLF  ULF  VLF  LF  MF  HF  VHF  UHF  SHF  EHF  THF 
AM-alueet:   SW ('lyhyet aallot')  MW ('keskipitkät aallot')  LW ('pitkät aallot') 
FM-alueet:   ULA (ultralyhyet aallot) 
Modulaatiot:   Amplitudimodulaatio (AM)  Taajuusmodulaatio (FM) 
Muuta:   Aallonpituus  DAB (digiradiotekn.)  DRM (digiradiotekn.)  Radioaalto  Radiotaajuusalueet 
Sähkömagneettinen säteily
Sähkömagneettinen spektri: gammasäteily • röntgensäteily • ultraviolettisäteily • valo • infrapunasäteily • alimillimetrisäteily • mikroaallot • radioaallot
Radiotaajuusalueet: THF • EHF • SHF • UHF • VHF • HF • MF • LF • VLF • ULF • SLF • ELF
Valo: violetti • sininen • syaani • vihreä • keltainen • oranssi • punainen
Sata (täsmennyssivu)

Sata voi tarkoittaa:
Sata, 100, luku
SATA International, portugalilainen lentoyhtiö
Radio Sata, turkulainen radiokanava
SATA, Serial ATA, tietokoneen ja kovalevyn välinen liitäntä
Sata-komitea, sosiaaliturvan kokonaisuudistusta valmisteleva komitea
Uutislehti 100, helsinkiläinen ilmaisjakelulehti
Maantiede

Sata, entinen kaupunki Kagoshiman prefektuurissa Japanissa
Bannang Sata, kaupunki Yalassa, Thaimaassa
Henkilöitä

Ineko Sata, japanilainen kirjailija
Ko Kan Ko Sata, malilainen muusikko
Michael Sata, sambialainen poliitikko
Sata Isobe, japanilainen lentopalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sata”, voi hakea sivunnimihaulla, laajalla sivunnimihaulla tai tekstihaulla.
Sankt Gotthardin sola

Vanha tie ylhäällä solassa.
Tie nousee solaan etelästä.
Sankt Gotthardin sola (saks. Gotthardpass, ital. Passo del San Gottardo) on alppisola Sveitsissä. Sen korkein kohta on 2 018 metrin korkeudessa meren pinnasta. Sola yhdistää Urin kantonin Andermattin ja Ticinon kantonin Airoloon. Sola on ikivanha kulkureitti. Solatie on otettu käyttöön 1830-luvulla.
Gotthardin solatie on kansallinen valtatie numero 2 (H2). Tie on talvisin suljettu. Viime vuosina katkos on kestänyt säätilanteesta riippuen 6–7 kuukautta, marraskuulta toukokuulle. Käytännössä Gotthardin rautatie- ja maantietunnelit ovat korvanneet tien kuljetusreittinä, mutta matkailureittinä sola on edelleen kesäisin ahkerassa käytössä.
Aiheesta muualla

Kuvia tai muita tiedostoja aiheesta Sankt Gotthardin sola Wikimedia Commonsissa
Rupert Penry-Jones

| Rupert Penry-Jones |
| --- | --- |
 Penry-Jones elokuvan Viisasteleva sydän kuvauksissa vuonna 2007.
Henkilötiedot
Syntynyt: 22. syyskuuta 1970 (ikä 54) Lontoo, Iso-Britannia
Ammatti:  näyttelijä
Puoliso:  Dervla Kirwan (2007–)
Näyttelijä
Aktiivisena:  1994–
Merkittävät roolit:  Adam Carter (Erikoisjoukkue)
Aiheesta muualla
IMDb 
Elonet
Rupert Penry-Jones (s. 22. syyskuuta 1970 Lontoo, Englanti, Yhdistynyt kuningaskunta; esiintynyt joskus nimellä Rupert Penry Jones) on englantilainen näyttelijä. Hän on parhaiten tunnettu televisiorooleistaan BBC:n draamoista Erikoisjoukkue, Casanova, Vakoojat ja North Square.
Hänen isänsä on näyttelijä Peter Penry-Jones ja äitinsä näyttelijätär Angela Thorne ja hänen veljensä Laurence Penry-Jones on myös näyttelijä.
Vuonna 1995 hän näytteli äitinsä kanssa televisiossa ohjelmassa Uusia tuulia kartanossa. Hän opiskeli Bristol Old Vic Theatre Schoolissa. Hänen roolinsa näytelmässä Don Carlos Royal Shakespeare Companyssä toi hänelle arvostetun Ian Charleson Award -palkinnon. Vuonna 1998 hän näytteli Edward Albeen näytelmässä The Play About the Baby Almeida Theatressa.
Hän on seurustellut laulaja Kylie Minoguen kanssa, mutta nykyään hän on naimisissa irlantilaisen näyttelijän Dervla Kirwanin kanssa, jonka kanssa hänellä on tytär ja poika. Sekä hän että Kirwan esiintyivät minisarjassa Casanova  vuonna 2005, mutta he eivät näytelleet yhdessäkään samassa kohtauksessa.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1994 | Urhea Musta | Black beauty | Nuori mies |
| 1998 | Hilary ja Jackie - rakkaudesta musiikkiin | Hilary and Jackie | Piers Du Pré |
| 1998 | Still Crazy | Still Crazy | Nuori Ray |
| 1998 | Talonvaltaajat | The Tribe | Dietrich |
| 2001 | Charlotte Gray | Charlotte Gray | Peter Gregory |
| 2002 | Valkoinen sulka | The Four Feathers | Tom Willoughby |
| 2002 | A Family Man | A Family Man | Tarquin |
| 2005 | Match Point | Match Point | Henry |
| 2014 | A Little Chaos | A Little Chaos | Antoine Nompar de Caumont |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 1994 | Fatherland - isänmaa | Fatherland | SS Cadet Hermann Jost | Televisioelokuva |
| 1995 | Uusia tuulia kartanossa | Cold Comfort Farm | Dick Hawk-Monitor | Televisioelokuva |
| 1995 | Todella upeeta | Absolutely Fabulous | Poika juhlissa | 1 jakso |
| 1997 | Kotiopettajattaren romaani | Jane Eyre | St. John Rivers | Televisioelokuva |
| 1997 | The Moth | The Moth | Stanley Thorman | Televisioelokuva |
| 1997 | Herttaprinssi | The Student Prince | The Prince | Televisioelokuva |
| 2000 | North Square | North Square | Alex Hay | 10 jaksoa |
| 2003 | Vakoojat | Cambridge Spies | Donald Maclean | Minisarja |
| 2003 | Hercule Poirot: Teetä kolmelle | Agatha Christie’s Poirot | Roddy Winter | 1 jakso |
| 2004–2008 | Erikoisjoukkue | Spooks | Adam Carter | 41 jaksoa |
| 2005 | Casanova  | Casanova  | Grimani | Minisarja |
| 2006 | Krakataun räjähdys | Krakatoa - The Last Days | Willem Beijerinck | Televisioelokuva |
| 2007 | Viisasteleva sydän | Persuasion | Kapteeni Wentworth | Televisioelokuva |
| 2007 | Arvoitusten talo | Joe's Palace | Richard Reece | Televisioelokuva |
| 2009–2013 | Whitechapel | Whitechapel | Rikoskomisario Joseph Chandler | 18 jaksoa |
| 2011–2014 | Lain viitta | Silk | Clive Reader | 18 jaksoa |
| 2015 | Black Sails | Black Sails | Lordi Thomas Hamilton | 5 jaksoa |
| 2015–2016 | The Strain | The Strain | Mr Quinlan | 22 jaksoa |
Aiheesta muualla

Rupert Penry-Jones Elonetissä.
Rupert Penry-Jones Internet Movie Databasessa. (englanniksi)
Saarijärvi (Jämsä, Syväjärvenmutka)

| Saarijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°56′45″N, 25°14′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Järvinumero:  14.517.1.004
Mittaustietoja
Pinnankorkeus:  126,7 m 
Rantaviiva:  3,7 km 
Pinta-ala:  0,45 km² 
 fiSaarijärvi 
Saarijärvi on Jämsässä Jämsänkosken keskustan koillispuolella sijaitseva 45 hehtaarin laajuinen järvi. Etäisyys Jämsän keskustasta on yhdeksän kilometriä pohjoiskoilliseen ja Tampereelta 92 kilometriä koilliseen.
Maantiede

Saarijärven pituus on noin 1,1 kilometriä ja sen pohjoisosassa on saari. Järveä ympäröi mäkinen maasto: pohjoisessa on Omenavuori eli Latvavuori, kaakossa Punaisenportinmäki ja Savionmäki, lounaassa Mäyrämäki ja lännessä Kulovuori. Omenavuori kohoaa ylängöksi yli 200 metriä merenpinnan yläpuolelle. Omenavuoren pohjoispuolella sijaitsee Latvajärvi. Saarijärven rannoilla on harvakseltaan asutusta, järven pohjoispuolitse kulkee Orivesi–Jyväskylä-rata.
Saarijärvi sijaitsee Jämsänkosken ja Jämsän historiallisella pitäjärajalla ja entisellä kuntarajalla. Järven länsiosa on varsinaisen Jämsänkosken alueella. Vuonna 1931 julkaistulla kartalla järven nimenä on Savijärvi.
Saarijärvi kuuluu Lavaojan valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lavaojan alueen muut järvet ovat Heinäjärvi, Syväjärvi ja Laukalammi.
Suomessa on 201 Saarijärvi-nimistä yli hehtaarin laajuista vakavettä, viisi niistä Jämsässä. Neljä muuta ovat Partalan Saarijärvi, Hallin Saarijärvi, Lahdenkylän Saarijärvi ja Jyväskylän rajalla sijaitseva Saarijärvi.
Sara

Sara tarkoittaa seuraavia asioita:
sarat (Carex), sarakasvien (Cyperaceae) heimoon kuuluva suku
sara eli sarapuu, pähkinäpensaan virolaisperäinen nimitys
Sara, suomalainen yhtye
Sara, naisen nimi
Sara., naistenlehti, kustantajana Sanoma Magazines Finland
sara, Indonesiassa puhuttava austronesialainen kieli
sarat, kansa Afrikassa
Sara, kunta Filippiineillä
Sara, kylä Karviassa, Suomessa
Sara, sukunimenä:
Jari Sara (s. 1989), suomalainen jalkapalloilija
Kari Sara, suomalainen elokuvatuottaja
Magreta Sara, saamelainen luokanopettaja ja saamelaiskäräjien jäsen
Máret Sárá (s. 1947), norjansaamelainen opettaja, toimittaja, kirjailija ja tutkija
Máret Ánne Sara (s. 1983), norjansaamelainen monialataiteilija ja kansalaisaktivisti
Robert Sara (s. 1946), itävaltalainen jalkapalloilija ja jalkapallovalmentaja
Valto Sara (1907–1967), suomalainen runoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sara”, voi hakea sivunnimihaulla, laajalla sivunnimihaulla tai tekstihaulla.
Shannon Hamm

| Shannon Hamm> Henkilötiedot |
| --- | --- |
Syntynyt: 10. joulukuuta 1967 (ikä 56)
Muusikko
Tyylilajit:  metalli
Soittimet:  kitara 
Yhtyeet:  Metalstorm Death Control Denied Beyond Unknown
  [ Muokkaa Wikidatassa ] [ ohje ]  
Shannon Hamm (s. 10. joulukuuta 1967) on sähkökitaristi, joka soitti yhtyeissä Death ja Control Denied vuoteen 2001 asti, jolloin Chuck Schuldiner kuoli. Hamm soitti 12. joulukuuta 2007 Schuldinerin muistolle järjestetyssä tilaisuudessa.
San Leandro (1776)

| San Leandro |
| --- | --- |

Aluksen vaiheet
Rakentaja:  Napoli
Laskettu vesille:  1776
Palveluskäyttöön:  1777
Poistui palveluskäytöstä:  myyty 24. syyskuuta 1784
Tekniset tiedot
Pituus:  42,67 m
Leveys:  14,02 m
Syväys:  7,01 m
Aseistus
Aseistus:  alempi tykkikansi: 26 × 24 naulan tykkiä ylempi tykkikansi:28 × 12 naulan tykkiä keula- ja puolikansi: 12 × 8 naulan tykkiä
San Leandro oli Espanjan laivaston vuonna 1776 ostama kaksikantinen 68-tykkinen linjalaiva.
Hankinta

Vuonna 1776 Espanjan laivasto vaihtoi suhteellisen uudet 34-tykkiset fregatit Santa Dorotean ja Santa Claran kahteen pienehköön kaksikantiseen Napolin laivaston linjalaivaan. Näistä pienemmän San Ferdinando Espanjan laivasto nimesi San Leandroksi.
Palvelus

Napolin laivaston San Ferdinando siirrettiin San Isidoron kanssa Cartagenaan, missä se siirrettiin elokuussa tai syyskuussa  1776 reserviin. Kumpikin alus muutettiin Cartagenassa 60-tykkisestä 68-tykkiseksi linjalaivaksi. Vuodesta 1777 alus partioi Cabo de São Vicenten edustalla torjumassa merirosvoutta, kunnes se saapui maaliskuussa 1778 Real Fénixin ja fregatti Santa Mónican kanssa Cádiziin päällikkönään Ignacio Duque de Estrada. Alus lähti 31. maaliskuuta 1778 Cádizista partiomatkalle Cabo de São Vicentent ja Cabo de Santa Marían edustalle. Se palasi 15. huhtikuuta 1778 Cádiziin. Alus partioi 1778-1779 Cabo de São Vicenten edustalla ja Pohjois-Afrikan rannikolla torjumassa merirosvoja. Se saattoi maaliskuussa 1779 Cádiziin kaksi kauppalaivaa. Alus lähti 31. maaliskuuta 1779 Cádizista fregattien Nuestra Señora del Carmenin, Santa María Magdalenan ja Santa Cecilian kanssa Algerian rannikolle taistelemaan merirosvoja vastaan.
Alus lähti 30. huhtikuuta 1779 Cádizista Cabo de São Vicenten ja Cabo de Santa Marían edustalle. Alus palasi 14. toukokuuta Cádiziin, mistä se lähti 23. heinäkuuta Poderoson sekä fregattien Santa Catalinan ja Santa Teresan kanssa partiomatkalle Azoreille Lángaran alaisuudessa. Aluksen miehistö valtasi 4. syyskuuta lähellä Azoreita brittiläisen kaapparin Winchcombin. Alus palasi 
2. lokakuuta Santa Teresan ja Santa Catalinan kanssa Cádiziin. Alus osallistui 14. marraskuuta Gibraltarin piiritykseen. Alus saapui marraskuussa 1779 vaurioiduttuaan myrskyssä Cartagenaan, mistä se palasi korjausten jälkeen 30. joulukuuta 1779 saartolaivastoon.
Alus erkani 13. tammikuuta 1780 saartolaivastosta myrskyssä, minkä seurauksena se ei osallistunut Cabo de São Vicenten taisteluun. Helmikuussa 1780 alus oli Algecirasissa Barcelón laivueessa saartamassa Gibraltaria. Alus lähti 20. huhtikuuta 1780 San Juan Bautistan ja San Isidoron kanssa Algecirasista Gibraltarin edustalle ajamaan takaa Britannian kuninkaallisen laivaston 74-tykkistä linjalaivaa HMS Edgaria ja kahta fregattia. Se saapui 14. kesäkuuta 1780 San Isidoron kanssa Cádiziin huollettavaksi.
Alus suojasi 2. tammikuuta 1782 Cádizista fregattien Santa Bibíanan ja Caimanin kanssa kahden urcan ja kauppalaivojen muodostaman saattueen Veracruziin. Saattueen lastina oli elohopeaa ja erilaisia tarvikkeita. Saattue saapui toukokuussa 1782 Veracruziin. Alus saapui Havannaan fregatti Nuestra Señora de On sekä urcan kanssa kuljettaen aarteita ja tarvikkeita. Alus suojasi 22. toukokuuta 1783 Havannasta Dragónin kanssa saattueen Veracruziin, mistä linjalaivat lähtivät 2. joulukuuta 1783 paluumatkalle Havannaan. Alus suojasi Havannasta Septentriónin sekä fregattien Santa Claran ja Nuestra Señora de Loreton kanssa Héroen ja kauppalaivojen muodostaman saattueen Cádiziin. Saattueen lastina oli yli 33 miljoonaa pesoa sekä hyödykkeitä. Saattue saapui 1. maaliskuuta 1784 Cádiziin. Alus myytiin 24. syyskuuta 1784 Cádizissa kauppalaivaksi. Se valmistautui 8. helmikuuta 1785 Veracruzin matkaan kauppalaivana.
Santtu Hakanen

| Santtu Hakanen> Henkilötiedot |
| --- | --- |
Syntynyt: 17. tammikuuta 2001 (ikä 23) Tampere, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  171 cm
Paino:  78 kg
Seura
Seura:  Fehérvár Hockey Academy 19
Sarja:  Erste Liga
Pelaajaura
Pääsarjaura:  2019–
Aik. seurat:  HPK (SML) FPS (Mestis) KOOVEE (Mestis) Jokerit (Mestis)
Santtu Viljami Hakanen (s. 17. tammikuuta 2001 Tampere) on suomalainen jääkiekkoilija, joka pelaa monikansallisen Erste Ligan unkarilaisjoukkue Fehérvár Hockey Academy 19:ssa. Hän on pelipaikaltaan keskushyökkääjä, mutta Hakanen osaa pelata myös laidassa.
Ura > Maajoukkueura

Hakanen pelasi World U-17 Hockey Challengessa vuonna 2017. Hän osallistui myös alle 18-vuotiaiden MM-leiriryhmään vuoden 2019 turnaukseen, mutta Hakanen putosi kuitenkin viimeisten joukossa Suomen lopullisesta kisajoukkueesta. Yhteensä hän on pelannut yhdeksän nuorten ja 33 poikien maaottelua.
Saltdal

Saltdal on Norjan kunta Saltenin maakunnassa Nordlandin läänissä. Kunnan rajanaapureita ovat Rana etelässä, Fauske pohjoisessa, lännessä Bodø ja Beiarn sekä idässä Ruotsin Arjeplogin kunta. Vuoden 2024 alussa kunnassa oli 4 880 asukasta.
Kuvia

Saltdalin väkiluku vuosina 1951–2010.
Kunnan hallinnollinen keskus on Rognanin taajama.
Saltdalin kirkko
Tunnettuja henkilöitä

Bernhoff Hansen (1877–1950), vapaapainija ja olympiavoittaja
Aiheesta muualla

Kuvia tai muita tiedostoja aiheesta Saltdal Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Nordlandin läänin kunnat
Alstahaug
Andøy
Ballangen
Beiarn
Bindal
Bodø
Brønnøy
Bø
Dønna
Evenes
Fauske
Flakstad
Gildeskål
Grane
Hadsel
Hamarøy
Hattfjelldal
Hemnes
Herøy
Leirfjord
Lurøy
Lødingen
Meløy
Moskenes
Narvik
Nesna
Rana
Rødøy
Røst
Saltdal
Sortland
Steigen
Sømna
Sørfold
Tjeldsund
Træna
Tysfjord
Værøy
Vefsn
Vega
Vestvågøy
Vevelstad
Vågan
Øksnes
Norjan läänit | Norja
Käännös suomeksi
Sankt Gabriels församling

| Sankt Gabriels församling |
| --- | --- |
Suuntautuminen:  tunnustuksellinen luterilaisuus
Kirkkokunta:  Suomen evankelisluterilainen lähetyshiippakunta
Rovastikunta:  Lounainen rovastikunta
Perustettu:  2011
Jäseniä:  15 (2023)
Aiheesta muualla
Sivusto
Infobox OKNimi-testi OK: 
Sankt Gabriels församling on Suomen evankelisluterilaisen lähetyshiippakunnan ruotsinkielinen 2011 toimintansa aloittanut seurakunta Turussa. Seurakunnan jumalanpalvelukset järjestetään Turun Betel-kirkossa. Siellä kokoontuu seurakunnan suomenkielinen sisarseurakunta, Pyhän Paavalin luterilainen seurakunta.
Seurakunta kokoontuu Turun Betel-kirkossa.
Seurakunnan jäsenmäärä vuosittain

| Vuosi | Jäseniä | Huomautus |
| --- | --- | --- |
| 2013 | 21 | Jumalanpalvelusyhteisöstä muodostui Lähetyshiippakunnan seurakunta. |
| 2014 | 12 | Seurakunnasta itsenäistyi suomenkielinen Pyhän Paavalin luterilainen seurakunta. |
| 2015 | 15 |  |
| 2016 | 12 |  |